علیم ڈار

علیم سرور ڈار (پیدائش: 6 جون 1968ء جھنگ، پنجاب) پاکستان کے درجہ اول کرکٹ کھلاڑی تھے۔ انہوں نے الائیڈ بینک، گوجرانوالا کرکٹ ایسوسی ایشن اور پاکستان ریلوے کی طرف سے کرکٹ کھیلی۔ ڈار سیدھے ہاتھ سے بلے بازی اور لیگ بریک بالنگ کراتے تھے۔ کرکٹ سے رخصت ہونے کے بعد امپائرنگ ان کی وجہ شہرت بنا۔ ڈار ایک بین الاقوامی امپائر ہیں۔ انہوں نے اپنی تعلیم اسلامیہ کالج، سول لائنز، لاہور سے حاصل کی۔

امپائرنگ کیرئیر 
علیم ڈار کی اصل وجہ شہرت ان کی امپائرنگ بنی۔ آپ نے اپنا بین الاقوامی امپائرنگ کا سفر پاکستان اور سری لنکا کے مابین 16 فروری، 2000ء میں گوجرانوالا میں کھیلے جانے والے ایک روزہ بین الاقوامی سے کیا۔ 2002ء میں وہ آئی۔ سی سی کے امپائر کے بین الاقوامی پینل کا حصہ بنے اپنے نپے تلے اور درست فیصلوں کی وجہ سے انہیں آئی سی سی ورلڈ کپ 2003ء میں امپائرنگ کرنے کا موقع ملا، اس سے علیم ڈار کو کافی پزیرائی ملی۔ اکتوبر 2003ء میں اپنی اعلٰی امپائرنگ کیوجہ سے ڈار اپنے پہلے ٹیسٹ بین الاقوامی مقابلہ جو بنگلہ دیش اور سری لنکا کے مابین ڈھاکا میں کھیلا گیا میں بطور ریفری اپنے فرائض ادا کرنے کے لیے چنے گئے اپریل 2004ء میں وہ آئی۔ سی سی کے ایلیٹ (ممتاز) پینل کے پہلے پاکستانی امپائر بنے۔
علیم ڈار کی کرکٹ کھیل کے مختلف قسموں میں امپائر کے طور پر شمولیت کے شماریات درج ذیل ہیں۔

علیم ڈار 2005ء اور 2006ء میں آئی۔ سی۔ سی کے بہترین امپائر کے اعزاز کے لیے نامزد ہوئے مگر دونوں دفعہ آسٹریلوی امپائر سائمن ٹافل ان سے بازی لے گئے 17 اکتوبر 2007ء کو آسٹریلیا اور بھارت کے مابین کھیلے جانے والے ایک روزہ مقابلے علیم ڈار کے لیے خاص اہمیت کا حامل ہے کیونکہ یہ ان کا 100واں میچ تھا اور وہ یہ سنگ میل طے کرنے والے 10ویں امپائر بنے۔ اور انہوں نے یہ سنگ میل صرف سات سالوں میں پورا کیا۔

تنازعات 
علیم ڈار کی امپائرنگ میں ہر امپائر کی طرح تھوڑی غلطیاں بھی ہیں۔ جنوری 2005ء میں جنوبی افریقہ اور انگلستان کے مابین سنچیورین میں کھیلے جانے والے پانچ روزہ میچ میں علیم ڈار اور ان کے ساتھی سٹیو بکنر کو دھمکیاں ملیں۔ 2007 میں کھیلے گئے عالمی کپ مقابلوں کے فائنل کھیل میں علیم ڈار اور ان کے ساتھیوں اسٹیو بکنر، روڈی کرٹزن، بلی باؤڈن اور کرو کو ڈک ورتھ لوئس کے تحت ہونے والے کھیل کے حالات سے بے خبر ہونے اور آسٹریلیا کو اندھیرے میں تین اوور کروانے پر شدید تنقید کا سامنا کرنا پڑا اور اس کے نتیجہ میں باقی امپائروں کے ساتھ 2007ء میں ان کو ٹی 20 مقابلہ میں امپائرنگ کا موقع نہیں دیا گیا۔

اعزازات

حوالہ جات

مزید دیکھیے
 کرکٹ
 ٹیسٹ کرکٹ
 ٹیسٹ کرکٹ ایمپائرز کی فہرست
 ایک روزہ بین الاقوامی کرکٹ ایمپائرز کی فہرست
 ٹوئنٹی 20 انٹرنیشنل کرکٹ ایمپائرز کی فہرست

بیرونی روابط
 
 

1968ء کی پیدائشیں
اسلامیہ کالج لاہور کے فضلا
الائیڈ بینک لمیٹڈ کے کرکٹ کھلاڑی
بقید حیات شخصیات
پاکستان ریلوے کے کرکٹ کھلاڑی
پاکستان کے کرکٹ کھلاڑی
پاکستانی ایک روزہ بین الاقوامی کرکٹ امپائر
پاکستانی کرکٹ ثالثی
پاکستانی کھلاڑی
پاکستانی مسلم شخصیات
پاکستانی ٹیسٹ کرکٹ امپائر
تمغائے حسن کارکردگی وصول کنندگان
جھنگ کے کرکٹ کھلاڑی
ستارۂ امتیاز وصول کنندگان
ضلع جھنگ کی شخصیات
کشمیری شخصیات
کشمیری نژاد پاکستانی شخصیات
گوجرانوالہ کے کرکٹ کھلاڑی
لاہور سٹی کے کرکٹ کھلاڑی
پنجابی شخصیات
بیسویں صدی کی پاکستانی شخصیات
اکیسویں صدی کی پاکستانی شخصیات